Renaudus de Sellen., decanus Autissiodori, universis presentes litteras inspecturis, salutem in Domino. Noveritis quod si contingeret nos promoveri ad episcopatum vel ad archiepiscopatum, per gratiam Jhesu-Christi, nos illas quadraginta libras provin. annui redditus quas nobis contulit ad vitam nostram M., nobilis comitissa Nivernensis, percipiendas annuatim in censa sua Autissiodorensi, eidem omnino dimitteremus et ejusdem heredibus Nivernensibus et sine reclamatione aliqua quittaremus. In cujus rei testimonium sigillum nostrum presentibus litteris duximus apponendum. Datum, apud Clamiciacum, anno Domini Mº CCº XLº secundo, mense novembris, die mercurii post octabas Sancti-Martini yemalis.